വൈദ്യുതി ബോര്ഡിലെ നിലവിലുള്ള 4000 ത്തോളം ഒഴിവുകള് അടിയന്തിരമായി നിയമനങ്ങളും, സ്ഥാനക്കയറ്റവും നല്കി നികത്തണമെന്ന് കേരള ഇലക്ട്രിസിറ്റി വര്ക്കേഴ്സ് ഫെഡറേഷന് എഐടിയുസി പാലക്കാട് ജില്ലാ സമ്മേളനം ആവശ്യപ്പെട്ടു പാലക്കാട്: വൈദ്യുതി ബോര്ഡിലെ നിലവിലുള്ള 4000 ത്തോളം ഒഴിവുകള് അടിയന്തിരമായി നിയമനങ്ങളും സ്ഥാനക്കയറ്റവും നല്കി നികത്തണമെന്നും ജോലിക്കിടയില് ഷോക്ക് ഏറ്റ് മരിച്ചവരുടേതടക്കമുള്ളവരുടെ കുടുംബങ്ങള്ക്ക് ആശ്രിത നിയമനം ഉടന് നല്കണമെന്നും കേരള ഇലക്ട്രിസിറ്റി വര്ക്കേഴ്സ് ഫെഡറേഷന് എഐടിയുസി പാലക്കാട് ജില്ലാ സമ്മേളനം ആവശ്യപ്പെട്ടു. ലൈന്മാന് 855, ഓവര്സിയര് 696, സബ് ഇന്ജിനീയര് ഇല 290, സബ് ഇന്ജിനീയര് സിവില് 118, മീറ്റര് റീഡര് 868, കാഷ്യര് 450, സീനിയര് അസിസ്റ്റന്റ് 657, ഫെയര് കോപ്പി അസിസ്റ്റന്റ് 190, സീനിയര് സൂപ്രണ്ട് 148, ഡിവിഷണല് അക്കൗണ്ടന്റ് 61, അസിസ്റ്റന്റ് ഇന്ജിനിയര് ഇല 61 എന്നീ എണ്ണം വിവിധ തസ്തികകളില് നിലവിലുള്ള ഒഴിവുകളും കൂടാതെ പുതുതായി അനുവദിച്ച് സെക്ഷനാഫീസുകളിലെ ഇലക്ടിസിറ്റി വര്ക്കര്മാരുടേതടക്കമുള്ള മുഴുവന് ഒഴിവുകളുമാണ്നിയമനങ്ങളും സ്ഥാനക്കയറ്റവും നല്കി നികത്തപ്പെടാതെ കിടക്കുന്നത്. ഇലക്ട്രിസിറ്റി വര്ക്കേഴ്സ് ഫെഡറേഷന് എ.ഐ.ടി.യു.സി 21ാം സംസ്ഥാന സമ്മേളനത്തിന്്റെ മുന്നോടിയായി നടത്തിയ ജില്ലാ സമ്മേളനം സി പി ഐ സംസ്ഥാന എക്സിക്യുട്ടീവ് അംഗം വി. ചാമുണ്ണി ഉദ്ഘാടനം ചെയ്തു. സംസ്ഥാന സെക്രട്ടറി എം.പി.ഗോപകുമാര്, സംസ്ഥാന ഖജാന്ജി സ.കെ.ആര്.മോഹന്ദാസ് എന്നിവര് മുഖ്യ പ്രഭാഷണം നടത്തി. സ.പി.ബാലചന്ദ്രന് സ്മാരക ഹാളില് സി പി ഐ ജില്ലാ കൗണ്സില് ഹാള് വെച്ചു നടത്തിയ യോഗത്തില് ജില്ലാ പ്രസിഡന്്റ് കെ.എം.ജോയി അദ്ധ്യക്ഷത വഹിച്ചു. ജില്ലാ സെക്രട്ടറി എം.സി.ആനന്ദന് പ്രവര്ത്തന റിപ്പോര്ട്ടും ഖജാന്ജി പി.സി.സന്തോഷ് കുമാര് വരവ് ചിലവ്കണക്കും അവതരിപ്പിച്ചു. എഐടിയുസി പാലക്കാട് ജില്ലാ സെക്രട്ടറി എന്.ജി.മുരളീധരന് നായര്, അസിസ്റ്റന്റ് സെക്രട്ടറി ഹരിദാസ്, ഡിവിഷന് സെക്രട്ടറിമാരായ എം.രമേഷ്, കൃഷ്ണദാസ്, രവികുമാര്, വി.മുഹമ്മദ് ബഷീര്, സംസ്ഥാന നിര്വാഹക സമിതി അംഗങ്ങളായ ജോജി, സുബ്രമണ്യന്, മണി കുളങ്ങര, സുനില്, മോഹനന്, പ്രസാദ് എന്നിവര് സംസാരിച്ചു. ഡോക്ടര് ഷനുജ ശശിയെ ആദരിച്ചു. പെന്ഷന് പ്രായം വര്ദ്ധിപ്പിക്കണമെന്നും, പങ്കാളിത്വ പെന്ഷന് പദ്ധതി പുനപരിശോധിക്കണമെന്നും, ജോലിക്കിടയില് ഉണ്ടാകുന്ന അപകടങ്ങളില് പരിക്കുപറ്റി അവശത അനുഭവിക്കുന്നവര്ക്ക് മറ്റു വകുപ്പുകളില് ഉള്ള പോലെ പുനരധിവാസം നല്കണമെന്നും, സുരക്ഷിതമല്ലാത്ത കെട്ടിടങ്ങളില് പ്രവര്ത്തിക്കുന്ന സെക്ഷന് ഓഫീസ് കെട്ടിടങ്ങള് പുതിയ കെട്ടിടങ്ങളിലേക്ക് മാറ്റി സ്ഥാപിച്ച് മതിയായ സൗകര്യങ്ങള് ഒരുക്കണമെന്നും, പോസ്റ്റും, കെ എസ് ഇ ബി ഉപയോഗിക്കുന്ന മറ്റ് സാധന സാമഗ്രഹികളുടെയും ഗുണനിലവാരം ഉറപ്പുവരുത്തണമെന്നും, ജീവനക്കാര്ക്ക് ക്യാഷ് ലെസ് ചികിത്സ സംവിധാനം ഏര്പ്പെടുത്തണമെന്നും ജില്ലാ സമ്മേളനം പ്രമേയത്തിലൂടെ ആവശ്യപ്പെട്ടു. ജില്ലാ പ്രസിഡന്്റായി മണികുളങ്ങര, സെക്രട്ടറിയായി കെ.എം.ജോയി, ഖജാന്ജി എ.ജെ.ജോജി എന്നിവരെ ഭാരവാഹികളായി തിരഞ്ഞെടുത്തു.